கேள்வி: டெட்ராமெத்தில்வெள்ளீயம் - தயாரிப்பு குறித்து விரிவாக சொல்லுங்கள்.
பதில்: வெள்ளீயம்(IV) குளோரைடு கிரிக்னார்டு வினைப் பொருட்கள் மெத்தில்மக்னீசியம் அயோடைடைச் சேர்த்து வினை புரியச் செய்வதால் டெட்ராமெத்தில்வெள்ளீயம் உருவாகிறது. குளோரின் வாயுவுடன் வெள்ளீயம் உலோகத்தைச் சேர்த்து வினைபுரியச் செய்து வெள்ளீயம் டெட்ராகுளோரைடு தயாரித்துக் கொள்ளப்படுகிறது. :4 CH3MgI + SnCl4 → (CH3)4Sn + 4 MgICl
கேள்வி: டெட்ராமெத்தில்வெள்ளீயம் - மெத்தில்வெள்ளீய சேர்மங்களின் முன்னோடி பற்றி தகவல் சொல்.
பதில்: டெட்ராமெத்தில்வெள்ளீயம் சேர்மம் மும்மெத்தில்வெள்ளீயக் குளோரைடு மற்றும் தொடர்புடைய மெத்தில்வெள்ளீயம் ஆலைடு சேர்மங்கள் தயாரிப்பதற்கு உதவும் ஒரு முன்னோடிச் சேர்மமாகும். இவை பிற கரிமவெள்ளீயச் சேர்மங்கள் தயாரிக்க உதவும் முன்னோடிகளாக உள்ளன. இந்த மெத்தில்வெள்ளீயக் குளோரைடுகள் கோசெசுகோவ் மறுபகிர்வு வினை மூலம் தயாரிக்கப்படுகின்றன. இவ்வாறு, (CH3)4Sn மற்றும் SnCl4 ஆகியவை 100 °செல்சியசு மற்றும் 200 °செல்சியசு வெப்பநிலைகளுக்கு இடையேயான வெப்பநிலையில் வினைபுரிந்து (CH3)3SnCl சேர்மத்தை ஒரு விளைபொருளாகக் கொடுக்கின்றன. :SnCl4 + 3 (CH3)4Sn → 4 (CH3)3SnCl டெட்ராமெத்தில்வெள்ளீயத்தைப் பயன்படுத்தி மும்மெத்தில்வெள்ளீயக் குளோரைடு தயாரிப்பதற்கான இரண்டாவது வழி பாதரச(II) குளோரைடை டெட்ராமெத்தில்வெள்ளீயத்துடன் சேர்த்து வினைபுரியச் செய்வதாகும். :4 HgCl2 + 4 (CH3)4Sn → 4 Me3SnCl + 4 MeHgCl பல்வேறு வகையான மெத்தில்வெள்ளீய சேர்மங்கள் பாலிவினைல் குளோரைடு நிலைப்படுத்திகளுக்கு முன்னோடிகளாகப் பயன்படுத்தப்படுகின்றன